43. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ Αριθ.31477 της 23 Απρ./17 Μαίου 1971 (ΦΕΚ Β΄361) Περί συστάσεως κοινού Κλάδου, Β1 Διοικητικού των Νομαρχιακών Ταμείων, κατ’ εφαρμογήν του άρθρ.21 του Ν.Δ.751/1970. Έχοντες υπ’ όψιν: 1.Τας διατάξεις του άρθρ.21 του υπ’ αριθ.751/1970 Ν.Δ./τος «περί τροποποιήσεως, συμπληρώσεως και επεκτάσεως διατάξεων τινών του Υπαλληλικού Κώδικος». 2.Την υπ’ αριθ. 23675/17.7.70 απόφασιν του Πρωθυπουργού «περί προσδιορισμού των αρμοδιοτήτων των Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας Κυβερνήσεως» (ΦΕΚ 477 / 1970 τευχ. Β΄) και 3.Την υπ’αριθ.243/2.4.71 σύμφωνον γνωμοδότησιν του Α.Σ.Δ.Υ., αποφασίζομεν: Σύστασις Κλαδου Άρθρ.1.-Οι Κλάδοι Β1 Γραμματέων-Λογιστών και Β2 Δακτυλογράφων των Νομαρχιακών Ταμείων, των οποίων η διάκρισις κατηργήθη δια των διατάξεων της παρ.1 του άρθρ.21 του Ν.Δ.751/1970 ενοποιούνται εις τον δια της παρούσης συνιστώμενον Κλάδον Β1 Διοικητικόν. Διάρθρωσις θέσεων Άρθρ.2.-Αι θέσεις των καταργουμένων κατά το άρθρ.1 της παρούσης Κλάδων, ανερχόμεναι εις 221 κατανέμονται κατά βαθμόν εις τον συνιστώμενον κοινόν Κλάδον Β1 Διοικητικόν, κατά Νομαρχιακόν Ταμείον, και διαρθρούνται ως ακολούθως: α)Εις έκαστον των Νομαρχιακών Ταμείων, Αργολίδος, Γρεβενών, Δωδεκανήσου, Ηλείας, Θεσπρωτίας, Καστορίας, Κερκύρας, Κυκλάδων, Λευκάδος, Μαγνησίας, Ξάνθης, Πειραιώς, Σάμου, Φλωρίνης, Χανίων και Χίου: Eπί βαθμοίς 11ω-6ω θέσεις 3. β)Εις έκαστον των Νομαρχιακών Ταμείων, Βοιωτίας, Δράμας, Έβρου, Ευρυτανίας, Ζακύνθου, Καβάλας, Καρδίτσης, Κεφαλληνίας, Κιλκίς, Κοζάνης, Κορινθίας, Λασιθίου, Λέσβου, Πέλλης, Πιερίας, Πρεβέζης, Ροδόπης, Φωκίδος και Χαλκιδικής: Eπί βαθμοίς 11ω–6ω θέσεις 4. γ)Εις έκαστον των Νομαρχιακών Ταμείων, Αιτωλ/νανίας, Αρκαδίας, Ευβοίας, Ημαθίας, Ηρακλείου, Ιωαννίνων, Λαρίσης, Μεσσηνίας, Ρεθύμνης και Φθιώτιδος: Επί βαθμοίς 11ω-6ω θέσεις 5. δ)Εις έκαστον των  Νομαρχιακών Ταμείων, Αρτης, Αττικής και Λακωνίας. Επί βαθμοίς 11ω–6ω θέσεις 6. ε)Εις έκαστον των Νομαρχιακών Ταμείων Αχαίας, Θεσσαλονίκης και Τρικάλων: Επί βαθμοίς 11ω-6ω θέσεις 7. ς)Εις το Νομαρχιακόν Ταμείον Σερρών: Επί βαθμοίς 11ω-6ω θέσεις 8. Προσόντα διορισμού Άρθρ.3.-Δια τον διορισμόν εις τον εισαγωγικόν βαθμόν (11ον) των κατά το άρθρ.2 της παρούσης θέσεων ορίζεται ως προσόν, απολυτήριον εξαταξίου γυμνασίου ή άλλης ισοτίμου μέσης σχολής γενικής εκπαιδεύσεως. Οι διοριζόμενοι εις τας ως άνω θέσεις υποχρεούνται, συμφώνως πρός τας διατάξεις της παρ.3 του άρθρ.21 του Ν.Δ.751/1970, όπως, εντός εξαμήνου από του διορισμού των, υποστούν δοκιμασίαν ενώπιον Επιτροπής συγκροτουμένης κατά τας διατάξεις των παρ.1 και 2 του άρθρ.22 του Νόμ.1811/1951, ως ετροποποιήθησαν και συνεπληρώθησαν υπό των διατάξεων της παρ.5 του άρθρ.7 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.» πρός διαπίστωσιν ικανοποιητικής γνώσεως γραφομηχανής. Οι αποτυγχάνοντες απολύνται της Υπηρεσίας. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ.214,40879)  Σελ.214,40879(α) Νομαρχιακά Ταμεία 2.Γ.ε.42-43 